पीएम नरेंद्र मोदी से इसलिए नाराज है पटना विश्वविद्यालय परिवार  
केंद्रीय विश्वविद्यालय का दर्जा न देकर चुनौती दे दी पीएम मोदी ने 
कहा- दुनिया के 500 विश्‍वविद्यालयों में जगह बनाने के लिए आगे आएं
इस मुद्दे पर सीएम नीतीश कुमार पर हमलावर हो सकता है विपक्ष
पीएम मोदी की बातों से एक बात तो स्पष्ट है कि लक्ष्मी की आवश्‍यकता तो पड़ती है मगर विश्वविद्यालय परिवार को अब कड़ी मेहनत करनी होगी और अपने बलबूते केंद्रीय विश्वविद्यालय का दर्जा हासिल करना होगा. इस बात को लेकर विश्वविद्यालय परिवार खासा नाराज दिख रहा है. वहीं पटना विश्‍वविद्यालय शताब्दी समारोह में शामिल होने के बाद भी पीएम का केंद्रीय विश्वविद्यालय देने की घोषणा नहीं करने से राजनीतिक सरगर्मी बढ़ेगी, यह भी तय है. आरजेडी खेमा, जो समारोह से दूर दिखा, नीतीश कुमार पर हमलावर होगा. क्योंकि नीतीश कुमार ने मंच से जिस प्रकार पीएम से आग्रह किया उसके बाद भी पीएम के घोषणा नहीं करने से जेडीयू के लिए भी बचाव करना मुश्किल होगा.